recursal/SuperWikiNEXT-32B huggingface dataset:
**Lucas Demitra** (\* 9. apríl 2003, St. Louis, Missouri, Spojené štáty) je slovenský futbalista, ktorý nastupuje na pozícii stredopoliara v klube AS Trenčín. V slovenskej najvyššej futbalovej súťaži debutoval ako 17-ročný v sezóne 2020-21.

Osobný život
------------

Demitra je synom slovenského hokejistu Pavla Demitru. Narodil sa v americkom meste St. Louis, keďže v tej dobe hrával jeho otec v lige NHL za hokejový klub St. Louis Blues. V detstve sa venoval hokeju, ale napokon sa rozhodol presedlať na futbal. Mal osem rokov, keď otec zahynul pri leteckom nešťastí.

Futbalová kariéra
-----------------

Demitra je odchovancom AS Trenčín. Prvý zápas vo Fortuna lige odohral 14. februára 2021 proti Dunajskej Strede. Na premiérový zásah mu stačilo 29 minút. Po druhýkrát skóroval o mesiac neskôr v zápase proti Slovanu Bratislava.

Referencie
----------

1. ↑   *Ukázal veľký talent, ale prišla bolesť. Kde je Demitra junior?* [online]. sportnet.sme.sk, [cit. 2022-11-03]. Dostupné online.
2. ↑   *AS Trenčín - FK DAC 1904 Dunajská Streda | Fortuna liga 19. kolo* [online]. sportnet.sme.sk, [cit. 2022-11-03]. Dostupné online.

Autoritné údaje:
**Morský vánok** (bríza) je typ vetra častý pri moriach, oceánoch alebo väčších vodných hladinách. Analogicky sa dá prirovnať k menšiemu monzúnu.

Celá cirkulácia vetra medzi pobrežím a morom je spôsobená vyrovnávaním tlaku, ktorý spôsobuje pohyby vzdušných más.

Morský vánok je bežný hlavne cez deň. Slnečné svetlo svieti na vodnú hladinu a na pevninu. Z fyzikálnych vlastností vody vychádza, že má väčšiu tepelnú kapacitu a dlhšie sa zohrieva. Preto sa pevnina zohreje skôr a sála teplo, ktoré zohrieva vzduch nachádzajúci sa nad ňou. Tento zohriaty vzduch stúpa do väčších výšok odkiaľ sa pohybuje smerom nad vodnú hladinu. Nad pevninou vzniká tlaková níž. Vietor nad morom postupne stráca svoju teplotu a preto klesá opäť dole k vodnej hladine. Nad vodnou hladinou tak vzniká tlaková výš. Z dôvodu vyrovnávaniu tlakov tento už ochladený vietor smeruje opäť k pevnine (do tlakovej níže), kde sa zohrieva a cirkulácia sa opakuje.

Tento vietor pociťujeme ako chladnejší vánok, ktorý fúka od mora, oceánu alebo inej väčšej vodnej plochy.

Po západe slnka sa prestáva zohrievať vodná plocha a pevnina a vzniká tzv. pobrežný vánok.

Iné projekty
------------

Commons
* Spolupracuj na Commons Commons ponúka multimediálne súbory na tému **Morský vánok**
**John Anthony Miller III.** (\* 17. jún 1966, New York, New York, USA) známy ako Jason Patric, je americký herec.

Detstvo a mladosť
-----------------

Patric sa narodil v New Yorku v štvrti Queens a je synom herca Jasona Millera (rodným menom John Anthony Miller Jr.) a herečky Lindy Millerovej (rod. Linda Mae Gleason) a jeho starý otec z matkinej strany bol herec a komik Jackie Gleason. Jeho nevlastným bratom je herec Joshua John Miller. Je írskeho a nemeckého pôvodu.

Kariéra
-------

Po promócii bol obsadený do televízneho filmu, *Toughlove* kde hral po boku Lee Remick a Brucea Derna z roku 1985. V roku 1990 si zahral *Až sa zotmie, miláčik* a o rok neskôr, hral po boku Jennifer Jason Leigh, vo filme *Opojenie*. 

V roku 1993 si zahral po boku Gene Hackmana a Roberta Duvalla vo filme *Geronimo: Americká legenda*. V roku 1996 hral vo filme *Spáči*. 

Za svoj herecký výkon vo filme *Narkotiká*, z roku 2002, získal pozitívne recenzie, za svoj herecký výkon.

V roku 2005 sa objavil na Broadwayi v divadelnej inscenácii *Brick* spoločne s Ashley Judd, Ned Beatty a Margo Martindale. 

V roku 2016 sa pridal k hereckému obsadeniu druhej série, televízneho seriálu *Mestečko Pines*.

Súkromný život
--------------

Patric začal chodiť s herečkou Juliou Roberts niekoľko dní po tom, čo v júni 1991 zrušila svoju svadbu s Kieferom Sutherlandom.

Mal vzťah desať rokov s Danielle Schreiberovou. Počas vzťahu počali syna prostredníctvom oplodnenia in vitro. V máji 2012 sa však rozišli. Schreiberovi právnici tvrdili, že podľa kalifornských zákonov bol Patric iba darcom spermií, keďže Schreiberová a Patric sa nezosobášili a dieťa bolo počaté umelými prostriedkami, a preto nemal Patric žiadne opatrovnícke právo. Patric presadzoval zmeny v zákone, ktorý bráni takýmto rodičovským právam. Potom žaloval o rodičovské práva na dieťa, ale spor prehral na úrovni prvostupňového súdu.

Odvolací súd v Kalifornii však rozhodol, že kalifornský zákon o rodine nevylučuje, aby Patric stanovil, že bol považovaný za rodiča na základe jeho správania po narodení. Prípad bol vrátený súdu prvého stupňa a koncom roka 2014 bol právoplatne uznaný za otca svojho syna, pričom súd mu priznal rodičovské práva. Po prehre na súde loboval v kalifornskom zákonodarcovi, aby darcom spermií priznal rodičovské práva.

Iné projekty
------------

Commons
* Spolupracuj na Commons Commons ponúka multimediálne súbory na tému **Jason Patric**

Externé odkazy
--------------

* Jason Patric v Česko-Slovenskej filmovej databáze
* Jason Patric v Internet Movie Database (po anglicky)

Zdroj
-----

*Tento článok je čiastočný alebo úplný preklad článku James Patric na anglickej Wikipédii.*

Autoritné údaje: * BnF: 14010092d
* GND: 136482104
* ISNI: 0000 0001 0919 7039
* LCCN: nr97024823
* VIAF: 80818221
* WorldCat: lccn-nr97024823
**Charops** (starogr. *Χάροψ* – *Charops*) bol olympijský víťaz v roku 56 pred Kr.

Charops, syn *Télemacha* (pravdepodobne olympionika Télemacha) z Élidy, bol na 181. olympijských hrách korunovaný olivovým vencom za víťazstvo v jazdeckom preteku (možno žrebcov). Dostihy (kelés) zaviedli v Olympii na 33. hrách v roku 648 pred Kr. Prvým víťazom tejto disciplíny bol Krauxidas z Krannónu.

Olympijské víťazstvo Charopa je uvedené na nápise (*IvO 207*, IvO = W. Dittenberger a K. Purgold, nápisy Olympia, Berlin 1896.) kamenného podstavca (jeho nezachovanej sochy) v tvare dórskeho stĺpa objaveného na neznámom mieste v Olympii. Tento neobvyklý podstavec je umiestnený medzi epigrafickými pamiatkami v južnom krídle prízemia Národného archeologického múzea v Aténach.

Referencie a bibliografia
-------------------------

1. 1 2 3  Inscriptiones Graecae, *IvO 207*
2. ↑  Eusebios, *Kronika* 2,193.
3. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 246.
4. ↑  1912, *American journal of archaeology*, str. 225
5. ↑  L536 - Base, *The collection of the olympic games*

Pozri aj
--------

* Zoznam olympijských víťazov staroveku
**Peak signal-to-noise ratio** (skratka **PSNR**, doslova *špičkový pomer signálu k šumu*) je pojem ktorý vyjadruje pomer medzi maximálnou možnou hodnotou signálu a výkonom šumu, ktorý skresľuje hodnotu signálu.

PSNR sa používa napríklad na meranie úrovne skreslenia pri kompresii obrázkov. Meria kvalitu komprimovaného obrázku v porovnaní s originálnym obrázkom.

Čím vyššia je hodnota PSNR, tým lepšia je kvalita komprimovaného obrázku.

Meranie
-------

Keďže väčšina signálov má široký dynamický rozsah, meria sa PSNR na logaritmickej stupnici v decibeloch.

Meranie úrovne skreslenia sa robí pomocou špičkového pomeru signálu k šumu (PSNR) a strednej kvadratickej chyby (MSE, anglicky Mean Sqare Error).

PSNR predstavuje mieru maximálnej chyby, zatiaľ čo MSE predstavuje kumulatívnu štvorcovú chybu medzi komprimovaným a originálnym obrázkom. Inými slovami sa MSE používa na kontrolu zhody komprimovaného obrázku voči originálu.

Čím nižšia je hodnota MSE, tým nižšia je chyba (inak povedané, tým viac je komprimovaný obrázok zhodný s originálom).

Výpočet
-------

Za predpokladu, že porovnávame monochromatický obrázok I bez šumu a jeho približnú kópiu K, tak sa PSNR na logaritmickej stupnici v decibeloch vypočíta pomocou rovnice:

{\displaystyle \mathrm {PSNR} =10\cdot \log \_{10}\left({\frac {\mathrm {MAX} \_{I}^{2}}{\mathrm {MSE} }}\right)=20\cdot \log \_{10}\left({\frac {\mathrm {MAX} \_{I}}{\sqrt {\mathrm {MSE} }}}\right)}

kde sa MSE vypočíta pomocou vzorčeka:

{\displaystyle \mathrm {MSE} ={\frac {1}{mn}}\sum \_{i=0}^{m-1}\sum \_{j=0}^{n-1}\|I(i,j)-K(i,j)\|^{2}}

MAX je maximálne možná hodnota pixelov v originálnom obrázku (I). Počíta sa pomocou rovnice:

MAX = (2n) – 1

Kde sa n rovná počtu bitov v pixeli.

Napríklad, keď počítame MAX pre obrázok s 8 bitmi na kanál, vypočítame hodnotu takto:

MAX = (28) – 1

MAX = 256 – 1

MAX = 255

I a K sú matice veľkosti MxN, ktoré reprezentujú porovnávané obrázky. I je referenčný obrázok (originálny obrázok) a K je testovací obrázok (komprimovaný obrázok). Písmenká I a J predstavujú hodnoty pixelov obrázku.

Pri farebných obrázkoch sa PSNR počíta rôznymi spôsobmi. Rozdiel je ten, že farebný obrázok má viac farebných kanálov a preto je zložitejší na výpočet.

Jedným zo spôsobov výpočtu je prevedenie obrázku do farebného modelu, ktorý obsahuje okrem iného aj komponent luma – jas. Medzi tieto farebné modely patrí napríklad YCbCr. PSNR sa potom počíta iba na luma kanále.

Referencie
----------

1. 1 2 3   *Compute peak signal-to-noise ratio (PSNR) between images - Simulink* [online]. www.mathworks.com, [cit. 2023-04-27]. Dostupné online.
2. 1 2   *How to Calculate PSNR* [online]. Sciencing, [cit. 2023-04-27]. Dostupné online. (po anglicky)
**Tis obyčajný** (*Taxus baccata*) je ker alebo strom z čeľade tisovité (*Taxaceae*).

Opis rastliny
-------------

Drevina dorastá do výšky 20 m, má široko kužeľovitú až guľovitú korunu. Borka je hnedočervená, odlupuje sa v rôzne veľkých šupinách. Púčiky sú malé, oválne a tupé. Výhonky sú zelenkasté, holé, neskôr hnednú. Ihlicovité listy sú 15 až 30 mm dlhé a 2,5 mm široké, sú hrotité, vydržia 4 až 8 rokov.

Tis je dvojdomý, samčie šištice sú krátke a vajcovité. Samičie kvety sú púčikovité a vytvárajú sa na dolných častiach vlaňajších konárikov. Kvitne v apríli až v máji. Solitéry kvitnú od 20. až 30. rokov, dreviny v poraste od 60. roku. Plodom je červený, pohárikovitý miešok- *arillus*, ukrýva jedno semeno. Koreňová sústava je srdcovitá, bohato rozvinutá. Semenáčik ma dva jasnozelené, protistojné klíčne listy. Celá rastlina, okrem mieška, je jedovatá (obsahuje alkaloid taxín). Tis je pomaly rastúca drevina.

Rozšírenie
----------

Rastie v západnej Európe, v strednej Európe, na severe zasahuje do južnej Škandinávie. Na východe zasahuje na Krym a Kaukaz. Areál je veľmi disjunktívny. Najhojnejšia lokalita na Slovensku i v strednej Európe je v Harmaneckej doline vo Veľkej Fatre a v Národnej prírodnej rezervácii Plavno neďaleko Šalkovej v Slovenskom rudohorí.

Ekológia
--------

Je to drevina atlantického podnebia, skôr mu vyhovujú mierne zimy a vyššia relatívna vlhkosť vzduchu v lete. Je to naša najtiennejšia drevina. Vyhovujú mu vlhké, živné hlinitopiesčité až hlinité pôdy, s vysokým obsahom vápnika, menej často rastie na kyslých alebo silikátových podkladoch. Je odolný voči znečistenému ovzdušiu.

Hospodársky význam
------------------

V súčasnosti je tis u nás úplne chránenou drevinou, rovnako ako aj v Česku, Poľsku a Srbsku. V minulosti bol cenený pre kvalitné, tvrdé, pružné a trvanlivé drevo. Význam má v okrasnom sadovníctve.

Galéria
-------

* Tis obyčajný (Taxus baccata)Tis obyčajný (*Taxus baccata*)
* Tis obyčajnýTis obyčajný
* Semená tisa obyčajnéhoSemená tisa obyčajného
*

Zdroj
-----

*

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Tis obyčajný**
* Spolupracuj na Wikidruhoch Wikidruhy ponúkajú informácie na tému **Tis obyčajný**
**Soft rock** (sa môže niekedy označovať aj ako **light rock**, **easy rock** alebo **mellow rock**) je rockový štýl hudby, ktorý kombinuje hudobné techniky rock and rollu (s elementami folk rocku a singer-songwriter popu), aby tak utvoril ľahší, zamatovejší komerčne ladený zvuk. V soft-rocku sú tlmené elektrické gitary, klavír, akustické gitary, saxofóny a syntetizátory. Žáner neskôr ovplyvnil neo-progressive rock.

História a úspech
-----------------

Základy vzniku soft-rocku siahajú do 70. rokov minulého storočia. Soft-rock sa môže chápať aj ako proti reakcia voči rezavej tvrdej hudbe (punk rock, heavy metal), ktorá sa vtedy tiež vyvíjala. V neskorších sedemdesiatych rokoch bol soft-rock tak populárny, že v roku 1977 niektoré newyorské stanice presedlali na soft-rockový formát (príklad WTFM, WYNY). Jedna jazz-rockovo orientovaná skupina (Chicago) sa v sedemdesiatych rokoch ovplyvnila soft-rockom a tak získala väčšiu komerčnú pozornosť. To isté kapela Fleetwood Mac. Netradične, hardrocková kapela Led Zeppelin tiež mala niekoľko soft-rockových hitov („All My Love", 1979)

Tento žáner sa neskôr absorboval do adult contemporary.

Umelci
------

Medzi soft-rockovej umelca patrí Elton John, Tommy James & the Shondells, The Association, The Zombies, Dave Clark Five, Edison Lighthouse, Flying Machine, Billy Joel a Air Supply

| * z
* d
* u
Rock – Rockové žánre |
| --- |
| 
* aboriginal rock
* acid rock
* a capella rock
* alternatívny rock
* anatolian rock
* arena rock
* art rock
* bigbít
* blues rock
* boogaloo
* britpop
* britská invázia
* canterbury sound
* cello rock
* chicano rock
* christian rock
* comedy rock
* country rock
* dance-rock
* Detroit rock
* elektronický rock
* experimentálny rock
* folk rock
* funk rock
* garage rock
* glam rock
* gothic rock
* grunge
* hard rock
* heartland rock
* heavy metal
* indie rock
* industriálny rock
* inštrumentálny rock
* jam band
* jangle pop
* jazz rock
* južanský rock
* krautrock
* latin rock
* math rock
* merseybeat
* New Wave
* No Wave
* noise rock
* piano rock
* pop rock
* Post-Britpop
* post-punk
* post rock
* power pop
* progresívny rock
* psychedelický rock
* pub rock
* punk rock
* punta rock
* raga rock
* rap rock
* reggae rock
* rockabilly
* rock and roll
* rocková opera
* samba rock
* soft rock
* space rock
* stoner rock
* sufi rock
* surf rock
* superskupina
* swamp rock
* symfonický rock

 |
Súradnice: 50°29′19″S 13°45′33″V﻿ / ﻿50,48861°S 13,75917°V﻿ / 50.48861; 13.75917

**Lužické šipáky** (na niektorých mapách uvedené ako *Lužické Šípáky*) je prírodná pamiatka na katastri obce Lužice v okrese Most v Úsťanskom kraji. Rozkladá sa 300 metrov východne od obce Lužice a zhruba 9 km od mesta Most na príkrom svahu nad cestou spájajúcou Lužice a Dobrčice.

Ochrana
-------

Prírodná pamiatka bola vyhlásená 30. júna 1993 v I. zóne Chránenej krajinnej oblasti České středohoří z dôvodu ochrany predovšetkým dubu plstnatého (tzv. šipak), ktorého sa v mieste vyskytuje viac ako 200 exemplárov všetkých vekových kategórií od najmladšej generácie až po veľmi staré jedince mimoriadnej veľkosti a zaujímavých tvarov. Pôvodne tu boli chránené len vzrastom najväčšie exempláre formou pamätných stromov. Súbor, ktorý na území rastie, je však tak mimoriadny, že bol vyhlásený prírodnou pamiatkou. Vedľa duba je tu zaznamenaný výskyt i vzácnejších druhov rastlín, ako napr. kavyľ Ivanov, kozinec rakúsky a ľalia zlatohlavá.

Oblasť je tiež dôležitou paleontologickou lokalitou. Geologický podklad tvorí čadič a kriedové sedimenty. Pôda je tu bohatá na ílové minerály, čo zapríčiňuje relatívne časté zosuvy pôdy. Zosúvaním je značne poškodená aj cesta Lužice-Dobrčice, ktorá tvorí južnú hranicu prírodnej pamiatky a ktorá je preto pre automobily neprejazdná.

Referencie
----------

1. ↑   *Stránky AOPK ČR* [online]. [Cit. 2016-01-19]. Dostupné online. (po česky)

Externé odkazy
--------------

* Informácie na stránkach Českej geologickej služby
* Lužické Šipáky na turistických informáciách
* Životné prostredie na stránkach mesta Mostu Archivované 2009-01-23 na Wayback Machine
* Lužické Šipáky na stránkach CHKO České stredohorie Archivované 2009-06-09 na Wayback Machine

Zdroj
-----

*Tento článok je čiastočný alebo úplný preklad článku Lužické šipáky na českej Wikipédii.*

| * z
* d
* u
Chránené územia v okrese Most |
| --- |
| Chránená krajinná oblasť | 
* České středohoří

 |
| Národné prírodné rezervácie | 
* Bořeň
* Jezerka

 |
| Národná prírodná pamiatka | 
* Jánský vrch

 |
| Prírodné rezervácie | 
* Černý rybník
* Milá
* Písečný vrch

 |
| Prírodné pamiatky | 
* Chloumek
* Lužické šipáky
* Kopistská výsypka
* Velká Volavka

 |
Ukážka metanolového palivového článku
**Palivový článok** je elektrochemické zariadenie, ktoré premieňa priamo chemickú energiu paliva a okysličovadla na elektrickú energiu.

Palivový článok je galvanický článok skladajúci sa z dvoch elektród (anóda a katóda), ktoré sú oddelené membránou alebo elektrolytom. K anóde je privádzané palivo a ku katóde okysličovadlo. Na katóde sa okysličovadlo (väčšinou kyslík) redukuje na anióny O2-, ktoré potom reagujú s iónmi H+ na vodu. Elektródy palivového článku su katalycky a reaktívne stabilné. Palivové články môžu pracovať nepretržite, ak nie je prerušený prívod paliva alebo okysličovadla ku elektródam.

Použitie
--------

Automobus Mercedes-Benz Citaro s pohonom na palivové články
V súčasnosti sa najviac nádeje vkladá do kyslíko-vodíkového palivového článku v rámci vodíkového pohonu automobilov. Vodík je dnes najčastejším palivom, avšak môže byť použitý aj zemný plyn alebo metanol. Vodík sa môže získať napríklad pomocou elektrolýzy vody. Potrebný kyslík pre palivový článok môže byť získavaný z atmosféry.

Skladovanie vodíka v nádržiach automobilov je v neustálom vývoji pretože vodík v zmesi so vzduchom je vysoko výbušný.

Typy palivových článkov
-----------------------

* Palivové články s alkalickým elektrolytom (AFC)
* Palivové články s polymérnou membránou (PEMFC)
* Palivové články s kyselinou fosforečnou (PAFC)
* Palivové články s tavenými uhličitanmi (MCFC)
* Palivové články s tuhými oxidmi (SOFC)

Referencie
----------

1. ↑  KHURMI, R. S.. *Material Science*. [s.l.] : [s.n.]. Dostupné online.

Externé odkazy
--------------


|  |  |
| --- | --- |
| Portal | Chemický portál |

* Fuel Cell Today
* Animácia vodíkového palivového článku

Zdroj
-----

*Tento článok je čiastočný alebo úplný preklad článku Palivový článek na českej Wikipédii.*
**Joseph Wright of Derby** (\* 3. september 1734, Derby, Spojené kráľovstvo – † 29. august 1797, Derby) bol anglický maliar portrétov a krajiniek. Je označovaný ako „prvý profesionálny maliar, ktorý zachytil atmosféru priemyselnej revolúcie".

Bolo pre neho typické, že vo svojich maľbách využíval efekty šerosvitu, zdôraznenie kontrastu svetla a tmy. Často maľoval scény osvietené sviečkou. Na svojich obrazoch zachytil prerod alchýmie vo vedu v prostredí Anglicka – veľa jeho obrazov malo ako predlohu stretnutia Lunar party, skupiny vtedajších významných priemyselníkov a vedcov v regióne, kde prebiehal boj medzi náboženstvom a osvietenstvom.

Dnes sú mnohé z Wrightovych obrazov majetkom mesta Derby. Sú vystavené v Derbyjskom múzeu a galérii, ktoré ich však občas prepožičiava aj iným galériám.

Niektoré diela
--------------

* A Philosopher Lecturing on the Orrery
* Experiment s vtákom vo výveve
* Rómeo a Júlia: Scéna v hrobke
* The Alchemist Discovering Phosphorus
* The Blacksmith’s Shop

Zdroj
-----

* *Tento článok je čiastočný alebo úplný preklad článku Joseph Wright of Derby na anglickej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Joseph Wright of Derby**

Autoritné údaje: * abART: 84579
* BnF: 12155799p
* GND: 118812785
* ISNI: 0000 0001 0859 100X
* LCCN: n87933688
* NK ČR: ola2003192358
* ULAN: 500029777
* VIAF: 89048916
* Web umenia: 11927
* WorldCat: lccn-n87933688
Listnatka ***Stegania trimaculata*** je druh nočného motýľa z čeľade piadivkovité (*Geometridae*), ktorý je rozšírený hlavne v južnej Európe.

Vzhľad imága
------------

Rozpätie krídel je 26 – 28 mm. Základná farba krídel je krémová až svetlo-hnedá. Kresba na krídlach je veľmi variabilná. Charakteristické sú zvyčajne tri hnedé škvrny na prednej hrane predných krídel a dve hnedé prekrížené linky. Krídla jedincov sa môžu značne líšiť v detailoch. Zadné krídla majú rovnaké základné sfarbenie ako predné krídlo.

Bionómia
--------

Imágo lieta od mája do septembra v dvoch generáciách, ktoré sa čiastočne prekrývajú. Vyskytuje sa od mája do júna a od júla do augusta. Vo vyšších nadmorských výškach sa vyskytujú jedinci o niečo neskôr. Dospelé imága lietajú a sajú nektár z kvetov lipy. V noci prilietajú aj na svetlo. Vajíčka samička kladie na topole (Populus). Húsenice sa vyskytujú od júna do augusta. Prezimuje v štádiu kukly. Imága sa vyskytujú hlavne v údolí riek a v lužných lesoch, kde rastú topole. Tento druh je miestne niekedy hojný, ale nepatrí celkove k hojným druhom. Vyskytuje sa v severnej Afrike a západnej a južnej Európe. Nežije v juhovýchodnej Európe. Dokázal sa i na území Turkménska a Uzbekistanu.

Zdroje informácií o druhu
-------------------------

* Günter Ebert (Hrsg.): *Die Schmetterlinge Baden-Württembergs* Band 9 (Spanner (Geometridae) 2. Teil), Nachtfalter VII. Ulmer Verlag Stuttgart 2003.
* Walter Forster & Theodor Wohlfahrt: *Die Schmetterlinge Mitteleuropas Band V Spanner (Geometridae)*. 312 pp. Frankh´sche Verlagshandlung Stuttgart, 1973.
* Manfred Koch: *Wir bestimmen Schmetterlinge IV Spanner Deutschlands (unter Ausschluss der Alpengebiete)*. Neumann Verlag, Radebeul & Berlin, 1961.
**Moše Aram** ( hebrejsky : משה ארם, rodným menom **Moše Kazanovski,** \* 7. august 1896 - † 14. október 1978 ) bol izraelský politik a poslanec Knesetu za strany Mapam, Achdut ha-ÁVOD-Po'alej Cijon, Ma'arach, Izraelská strana práce a opäť Ma'arach .

Životopis
---------

Narodil sa v meste Lijady vo vtedajšej Ruskej ríši (dnes Bielorusko ). Študoval na židovské základnej škole a židovskej strednej škole v meste Homel. Študoval na inštitúte psychoneurologie v Petrohrade a právo na Moskovskej univerzite. Pôsobil ako riaditeľ strednej školy v Kaunase. V roku 1924 presídlil do dnešného Izraela, kde pracoval v stavebníctve a pri budovaní ciest.

Politická dráha
---------------

Angažoval sa v strane Po'alej Cijon, bol členom jej ústredného výboru. V tomto hnutí pôsobil aj po presídlení do dnešného Izraela. V rokoch 1935 - 1937 bol jej vyslancom v USA. V rokoch 1924 - 1935 bol členom zamestnaneckej rady v Tel Avive, od roku 1926 bol členom mestskej samosprávy v Tel Avive. Počas Španielskej občianskej vojny bol republikánskou vládou pozvaný do Španielska. V roku 1946 zasadal v organizačnom výbore Židovskej agentúry, zasadal vo výkonnom výbore odborovej centrály Histadrut, riadil tu aj oddelenie pre mobiliazaciu a pre demobilizovaných vojakov. 

V izraelskom parlamente zasadol prvýkrát po voľbách v roku 1949, do ktorých išiel za stranu Mapam. Nastúpil do parlamentného výboru pre ekonomické záležitosti, výboru mandátneho a výboru House Committee. Za Mapam kandidoval aj vo voľbách v roku 1951. V priebehu volebného obdobia prešiel do formácie Achdut ha-ÁVOD-Po'alej Cijon. Bol členom výboru pre záležitosti vnútra, výboru pre vzdelávanie a kultúru, výboru pre ústavu, právo a spravodlivosť, výboru House commit a výboru pre verejné služby. Za Achdut ha-ÁVOD-Po'alej Cijon úspešne kandidoval aj vo voľbách v roku 1955. Bol členom výboru práce, výboru pre záležitosti vnútra, výboru pre zahraničné záležitosti a obranu, výboru pre vzdelávanie a kultúru a výboru pre ekonomické záležitosti. Predsedal výboru pre verejné služby. Opätovne sa do parlamentu dostal až po voľbách v roku 1961, znovu na kandidátke Achdut ha-ÁVOD-Po'alej Cijon. Mandát ale získal až dodatočne, v máji 1965, ako náhradník. Stal sa členom finančného výboru. Opätovne bol zvolený vo voľbách v roku 1965, teraz už za formáciu Ma'arach. V priebehu volebného obdobia dočasne prešiel s celou stranou do poslaneckého klubu Strany práce, aby sa potom vrátil k názvu Ma'arach. Predsedal výboru práce, bol členom výboru pre ekonomické záležitosti a výboru House Committee. Predsedal tiež podvýboru pre rozptyl obyvateľstva. Vo voľbách v roku 1969 poslanecký mandát neobhájil.

Referencie
----------

1. 1 2 3   *Moše Aram* [online].. Dostupné online. (anglicky)

Externé odkazy
--------------

* (po anglicky) Kneset – Moše Aram

Zdroj
-----

*Tento článok je čiastočný alebo úplný preklad článku Moše Aram na českej Wikipédii.*

Autoritné údaje: * GND: 173477933
* ISNI: 0000 0000 4396 7546
* LCCN: no95015884
* VIAF: 46343067
* WorldCat: lccn-no95015884
Doc. Mgr. art. **Karol Mišovic**, PhD. (\* 1987, Bratislava) je slovenský teatrológ, divadelný historik a vedec.

Životopis
---------

Karol Mišovic ukončil magisterské štúdium v roku 2012 a v roku 2015 doktorandské štúdium teórie a kritiky divadelného umenia na Divadelnej fakulte Vysokej školy múzických umení v Bratislave. Tematikou jeho diplomovej práce bolo komplexné spracovanie profesionálnej inscenačnej tradície hier Carla Goldoniho na Slovensku. V dizertačnej práci sa zameral na kontroverznú divadelnú osobnosť Jána Borodáča a jeho režijnú a dramaturgickú tvorbu v rokoch 1924 – 1938.

V praxi sa sústreďuje predovšetkým na výskum slovenskej divadelnej histórie s dôrazom na réžiu a herectvo počas 20. storočia. Aktívne sa venuje publikačnej a vedeckej činnosti vo sfére súčasnej teatrológie. Autorsky sa podieľal na tvorbe viacerých vedeckých projektov a zborníkov, či už z pozície koordinátora, editora alebo autora odborných teatrologických štúdií. Kapitolami prispel napr. do kolektívnych monografií *Dejiny slovenského divadla I. Dejiny slovenského divadla II. či Zlaté 60. (roky)* v Slovenskom národnom divadle. V roku 2016 mu vyšla knižná monografia *Javiskové osudy*, v ktorej sa zameral na históriou slovenského ženského herectva s osobitným zameraním na herečky Máriu Prechovskú, Evu Kristinovú, Vieru Strniskovú, Zdenu Gruberovú a Evu Polákovú. V roku 2020 uverejnil monografiu o herečke Soni Valentovej s názvom *Cesta herečky*. Je autorom štúdií o režiséroch Jánovi Borodáčovi, Pavlovi Hasprovi, Mariánovi Amslerovi, Lukášovi Brutovskom a hereckých profilov Oľgy Borodáčovej-Országhovej, Eleny Zvaríkovej-Pappovej, Jakuba Rybárika a Moniky Potokárovej.

V rokoch 2012 – 2019 pracoval v Divadelnom ústave. Od roku 2016 je interným pedagógom na Katedre divadelných štúdií na Divadelnej fakulte Vysokej školy múzických umení v Bratislave, kde vyučuje o dejinách slovenského a českého divadla.

Od roku 2019 je vedeckým pracovníkom v Ústave divadelnej a filmovej vedy Centrum vied o umení SAV.

V roku 2020 účinkoval v dokumentárnom filme *Život za divadlo*.

Je vášnivým milovníkom Spice Girls.[chýba zdroj]

Referencie
----------

1. ↑  SAV, CSČ-VS. *SAV - Karol Mišovic* [online]. SAV - Karol Mišovic, [cit. 2023-01-11]. Dostupné online.
2. ↑  MIŠOVIC, Karol. *Karol Mišovic – Monitoring: Slovenské centrum AICT* [online]. [Cit. 2023-01-11]. Dostupné online.
3. ↑   *Život za divadlo (2020)* [online]. [Cit. 2023-01-11]. Dostupné online.
**Hieronym Pražský** (\* medzi 1378 – 1380, Praha – † 30. máj 1416, Konstanz) bol český filozof, teológ, náboženský mysliteľ a reformátor.

Život
-----

Hieronym Pražský pochádzal z Nového mesta pražského, bol o niekoľko rokov mladší než Jan Hus, s ktorým sa zoznámil na štúdiách v Prahe na univerzite.

V roku 1398 ukončil štúdium s titulom bakalár a odišiel študovať do Oxfordu. Tu sa zoznámil s učením anglického reformátora Jána Viklefa a po ukončení štúdia priviezol z Anglicka Viklefove spisy. V roku 1403 sa vypravil do Palestíny a Jeruzalema. Od roku 1407 pôsobil Hieronym na pražskej univerzite. V roku 1410 bol už vo Viedni, kde ho uväznili a obvinili z kacírstva, ale súdu sa vyhol útekom. V roku 1412 sa zúčastnil odpustkových nepokojov v Prahe. Prianie poznať zvláštnosti pravoslávnej bohoslužby ho v roku 1413 priviedlo do Ruska a Litvy, navštívil aj Poľsko.

Ako zástanca Viklefa a Jana Husa bol prenasledovaný, zúčastnil sa kostnického koncilu, ale v máji 1415 bol uväznený a súdený. Bol upálený na hranici na rovnakom mieste na rýnskom brehu necelý rok po Husovej poprave. Hieronymov pobyt v Kostnici a upálenie je opísané v Kostnickej kronike ako aj v Rozprávaní o majstrovi Hieronymovi Pražskom upálenom v Kostnici pre meno Kristovo (*Narratio de magistro Hieronymo Pragensii pro Christi nomine Constantiae exusto*):205-221 Petra z Mladoňovic.

Galéria
-------

* Pamätná tabuľa v Prahe v Řeznickej uliciPamätná tabuľa v Prahe v Řeznickej ulici
* Hieronyma Pražského vedú na popravisko (Kostnická kronika)Hieronyma Pražského vedú na popravisko (Kostnická kronika)

Referencie
----------

1. ↑   PAPSONOVÁ, Mária; ŠMAHEL, František; DVOŘÁKOVÁ, Daniela. *Kostnická kronika*. 1. vyd. Budmerice : Vydavateľstvo Rak, 2009. ISBN 978-80-85501-42-1.
2. ↑   *Ze správ a kronik doby husitské*. 1. vyd. Praha : Svoboda, 1981.

Literatúra
----------

* Šmahel, F. 1966: *Jeroným Pražský*. Praha.

Iné projekty
------------

Commons
* Spolupracuj na Commons Commons ponúka multimediálne súbory na tému **Hieronym Pražský**

Externé odkazy
--------------

* Jeroným Pražský

Zdroj
-----

*Tento článok je čiastočný alebo úplný preklad článku Jeroným Pražský na českej Wikipédii.*

Autoritné údaje: * abART: 69955
* BnF: 110694611
* GND: 118822659
* ISNI: 0000 0004 4928 1317
* LCCN: n81040570
* NK ČR: jk01051509
* VIAF: 2199147270684835700000
* WorldCat: lccn-n81040570
Súradnice: 49°14′55″S 20°16′29″V﻿ / ﻿49,248562°S 20,274673°V﻿ / 49.248562; 20.274673

**Babia dolina** je najväčšou dolinou vo východnej časti Belianskych Tatier, dlhá približne 4 km.

Poloha
------

Dolina sa začína vo výške 768 m n. m. neďaleko Červenej skaly, medzi Čiernym vrchom (1 054 m n. m.) a Tokárňou (1 200 m n. m.), približne 1,5 km od Bachledovej doliny. Od začiatku smeruje na západ, kde sa po asi 2 km, v oblasti sedla Oželec (1 044 m n. m.), ostro stáča na juhozápad. Vo výške asi 1 300 m n. m. sa prudko zdvíha a vytvára kotol, ktorý sa ťahá pod Bujačí vrch (1 947 m n. m.). Táto oblasť doliny sa volá Kuria dolinka. Od západu Babiu dolinu ohraničuje severné rameno, ktoré spadá z Bujačieho vrchu cez Holý vrch (1 334 m n. m.) a pokračuje dlhým chrbtom Tokárne. Na východe ju ohraničuje hrebeň Margity, Babí vrch a Čierny vrch.

Potoky
------

Dolinou preteká Babí potok.

Turistika
---------

Do doliny nevedú turistické chodníky. Dolina je v prísne chránenej prírodnej rezervácii TANAPu.

Referencie
----------

1. 1 2 3   GURNÍK, Jozef. Belianske Tatry. *Tatry*, roč. LVIII. čís. 3, s. 39.

Externé odkazy
--------------

* Poloha na turistickej mape
**Antiochijská škola** alebo **antiošská škola** je označenie pre skupinu cirkevných Otcov, raných kresťanských teológov a exegétov zo sýrskej oblasti z 5. – 6. storočie, ktorých strediskom bolo mesto Antiochia. Hlavnými predstaviteľmi tejto teologickej a predovšetkým exegetickej školy boli napr. Diodoros z Tarzu, Ján Zlatoústy alebo Teodor z Mopsuestie.

Základné znaky školy
--------------------

Táto exegetická škola sa vyznačovala svojou opozíciou voči alexandrijskej škole. Zatiaľ čo alexandrijská škola kládla pri exegéze veľký dôraz na alegóriu a obrazný výklad Biblie, antiochijskí otcovia sa držali nasledujúcich postupov: 

* Odmietali Origenovu alegóriu, vracali sa k pôvodnému, doslovnému významu textu. Vracali tak hodnotu dejinám spásy, ako sú popísané predovšetkým v Starom zákone.

* Proroctvá nie sú mienené čisto ako predpovede Kristovho príchodu a novozákonných právd, ale sú „obmedzené" na svoju dobu; proroci sami poznali iba ten význam svojich proroctiev, aký mali pre ich dobu. Napriek tomu môžu starozákonne proroctvá odkazovať na Nový zákon ako *typy*, ktorých *pravda* sa v plnej miere nachádza v Kristovi.

* Pri výklade textu kládli dôraz skôr než na odhaľovanie abstraktných právd na príklady. Písmo je veľkou „zbierkou príkladov", ktoré sú nám ukázané, aby sme sa podľa nich mohli riadiť. Sú teda okrem iného veľkou morálnou príručkou, a to ako Starý tak Nový zákon.

Príklad exegézy antiochijskej a alexandrijskej školy
----------------------------------------------------

Ako názorný príklad rozdielu poňatia exegézy môže poslúžiť výklad kázania proroka Jonáša. Zatiaľ čo pre Teodora z Mopsuestie (Antiochia) je to výzva k obráteniu Ninivčanov a je na nich, aby sa spamätali a zriekli svojho zlého konania, pre Cyrila Alexandrijského ide o ukážku sily a moci Božieho slova, ktoré obracia pohanov k Bohu. Zrejmý je celkom iný dôraz kladený pri výklade toho istého textu.

Zdroj
-----

* *Tento článok je čiastočný alebo úplný preklad článku Antiochijská škola na českej Wikipédii.*
**Jicchak Herzog** (hebr.  יצחק הרצוג‎; 22. september 1960, Tel Aviv) je izraelský právnik a politik, od roku 2021 Prezident štátu Izrael. V minulosti viedol Stranu práce. Jeho otec, Chajim Herzog, bol tiež prezidentom.

Životopis
---------

Narodil sa do prominentnej rodiny. Jeho starý otec Jicchak Halevi Herzog bol hlavným aškenázskym rabínom Izraela a jeho otec Chajim Herzog v rokoch 1983 až 1993 prezident Izraela. Kým otec pracoval ako veľvyslanec Izraela pri OSN, Jicchak dokončil strednú školu. Navštevoval New York University a Cornell University. Neskôr sa vrátil do Izraela kde absolvoval vojenskú službu v Izraelských obranných silách a na Telavivskej univerzite vyštudoval právo. Vo vojenskej službe sa zoznámil so svojou manželkou Michal a v roku 1985 sa zosobášili.

Politická kariéra
-----------------

V roku 2003 bol za Stranu práce prvý krát zvolený do Knesetu. Od roku 2005 pôsobil vo viacerých ministerských postoch: minister bývania a výstavby; minister turizmu a minister diaspóry, spoločnosti a boja proti antisemitizmu v kabinete Ehuda Olmerta. Nakoniec bol ministrom sociálnej starostlivosti a sociálnych služieb. V roku 2013 sa stal predsedom strany. Vo voľbách v roku 2015 získal v koalícii so stranou Cipi Livni rekordný počet mandátov pre Stranu práce. V roku 2017 stratil mandát predsedu strany. V roku 2018 rezignoval z Knesetu a stal sa predsedom výkonnej komisie Židovskej agentúry.

Prezident
---------

Svoju kandidatúru oznámil v máji 2021. Za prezidenta bol zvolený 2. júna 2021 izraelským parlamentom, Knesetom. Vo voľbe získal 87 zo 120 hlasov.

Stal sa prvým izraelským prezidentom, ktorý navštívil Spojené arabské emiráty po normalizácii diplomatických vzťahov. Neskôr ako prvý izraelský minister navštívil Jordánsko.

4. septembra 2023 pricestoval na oficiálnu návštevu Slovenska. Stretol sa s prezidentkou Zuzanou Čaputovou a „diskutovali najmä o spolupráci v oblasti energetiky, konkrétne o diverzifikácii dodávok plynu pre Slovensko, kde je Izrael perspektívnym partnerom."

Referencie
----------

1. ↑   *Isaac Herzog* [online]. Kneset, [cit. 2023-09-09]. Dostupné online.
2. 1 2 3 4 5  Isaac Herzog. In:  *Encyclopædia Britannica* [online]. Encyclopædia Britannica, 2023-03-02, [cit. 2023-09-09]. Dostupné online.
3. ↑  ČTK, RTVS, Oliver Boskovič. *Novým prezidentom Izraela sa stane Jicchak Herzog* [online]. Bratislava: Rozhlas a televízia Slovenska, 2021-06-02, [cit. 2023-09-09]. Dostupné online.
4. ↑   *Izraelským prezidentem se stane poslanec Jicchak Herzog. V tajné volbě dostal 87 ze 120 hlasů* [online]. Praha: Český rozhlas, 2021-06-02, [cit. 2023-09-09]. Dostupné online.
5. ↑   *Izraelský prezident Jicchak Herzog na návšteve SR* [online]. Bratislava: Kancelária prezidenta SR, 2023-09-04, [cit. 2023-09-09]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Jicchak Herzog**

Externé odkazy
--------------

* Profil (po anglicky) (po hebrejsky)
* Portál Knesetu (po anglicky)

Autoritné údaje: * BnF: 14594067p
* GND: 129306436X
* ISNI: 0000 0000 8169 7516
* LCCN: nr2004014209
* VIAF: 100328159
* WorldCat: lccn-nr2004014209
Potok pri obci Rosina
**Malá voda** je potok na Hornom Považí, v okrese Žilina. Je to ľavostranný prítok rieky Rosinka. Je dlhý 5 kilometrov a preteká iba obcou Rosina.

Charakteristika
---------------

Pramení v menšej kotline, približne 1 km západne od obce Višňové v lokalite **Ilovský háj**, v nadmorskej výške asi 470 m n. m.. Od prameňa tečie prevažne severným smerom mierne sa zvažujúcim údolím k obci Rosina. Potok pokračuje popri areáli Poľnohospodárskeho družstva a okrajom obce na sever. Na konci Rosiny podteká hlavnú cestu a rovinatou krajinou smeruje k mestskej časti Rosinky, južne od ktorých ústi do rieky Rosinka v nadmorskej výške 360 m n. m.. Malá voda nemá žiadny väčší prítok a veľkú časť roka má minimálne prietoky.

Referencie
----------

1. ↑   *Mapový portál HIKING.SK* [online]. Denník N, [cit. 2022-03-09]. Dostupné online.

Zdroj
-----

* Prameň na turistickej mape

  


| * z
* d
* u
Vodné toky v povodí **Rosinky** |
| --- |
| *Rosinka* → *Váh* → *Dunaj* |
| 
* Breznícky potok
* Chotárny potok
* Jarok
* Malá voda
* Mlynárov potok
* **Rosinka**
* Trnovka

 |

Súradnice: 49°12′01″S 18°46′20″V﻿ / ﻿49,200173°S 18,772086°V﻿ / 49.200173; 18.772086
**Folk punk** (v počiatkoch známy ako **rogue folk**) je žáner, ktorý v sebe spája folk a punk rock. Spopularizovaný bol začiatkom 80. rokov vo Veľkej Británii skupinou The Pogues a v USA skupinou Violent Femmes. V súčasnosti dosiahli odvodené štýly Keltský punk a Gypsy punk získali väčší komerčný úspech.

Charakteristika
---------------

Na rozdiel od Keltského punku a Electrofolku, obsahuje folk punk relatívne málo tradičnej hudby vo svojom repertoári. Väčšina folk punkových interpretov hrá svoje vlastné kompozície v punk rockovom štýle, ale s použitím ďalších folkových nástrojov, ako mandolíny, akordeóny, banjo a husle.

Referencie
----------

1. ↑  Humphries, P. *Meet on the Ledge, a History of Fairport Convention*, 2nd ed. (London: Virgin Publishing Ltd. 1997), pp. 149-50.
2. ↑  Sweers, B. *Electric Folk: The Changing Face of English Traditional Music* (Oxford University Press, 2005), pp. 197-8.

Zdroj
-----

*Tento článok je čiastočný alebo úplný preklad článku Folk punk na anglickej Wikipédii.*
Žuvačková bublina
Plátková žuvačka
Dražé žuvačky
**Žuvačka** alebo **žuvacia guma** je špeciálny druh gumy určený na žuvanie, ktorý sa niekedy radí medzi sladkosti. Žuvačka sa oproti iným sladkostiam nekonzumuje, iba sa v ústnej dutine žuje pomocou mechanických pohybov oboch čeľustí, čo má za následok uvoľňovanie látok vytvárajúcich chuť a  vôňu. Žuvačky umožňujú aj tvorbu bublín.

Žuvačka bola prvýkrát predstavená verejnosti v roku 1911 v Spojených štátoch. V súčasnosti sú žuvačky populárne najmä medzi mládežou a vyrábajú sa v celej škále príchutí od mentolovej, fefermincovej, s príchuťou ovocia a veľa ďalších. Medzi špeciálne žuvačky patria nikotínové žuvačky, uvoľňujúce nikotín do organizmu, čo by malo pomáhať odvykaniu od fajčenia. 

Kaučukovité vlastnosti (pružnosť, ťažnosť) žuvačkám prepožičiava polyizobutylén.

Typy žuvačiek
-------------

Na svete existujú rôzne druhy žuvačiek, ktoré sú väčšinou prírodného pôvodu (vyrábané z prírodných latexov). Sú to napr.:

* sorva gum – varený latex rodu Couma (napr. Couma macrocarpa, C. rigida, C. utilis) pestovaného v Južnej Amerike;
* jelutong alebo djelutong – varený latex s prídavkom kyseliny druhu Dyera costulata pochádzajúceho z juhovýchodnej Ázie;
* – latex druhu Ecclinusa balata z povodia Amazonky, ktorý koaguluje na vzduchu;
* – latex druhu Manilkara elata, prirodzene rastúceho na východe Brazílie.

Referencie
----------

1. ↑  VALÍČEK, Pavel, a kol. *Užitkové rostliny tropů a subtropů*. Vyd. 2. upr. a dopl. Praha : Academia, 2002. 486 s. ISBN 80-200-0939-6. S. 362 – 365.

Iné projekty
------------

Commons
* Spolupracuj na Commons Commons ponúka multimediálne súbory na tému **Žuvačka**

Zdroj
-----

* *Tento článok je čiastočný alebo úplný preklad článku Žvýkačka na českej Wikipédii.*
**Karl Ernst von Baer** alebo **Carl Ernst von Baer** alebo **Karl Maximovič Baer** (\* 28. február 1792, Piibe – † 28. november 1876, Dorpat, Estónsko) bol estónsky lekár nemeckého pôvodu, zoológ, entomológ a jeden zo zakladateľov embryológie.

Prostredníctvom objavného bádania ponúka veľkolepú koncepciu všetkého živého v jeho základných črtách: v rokoch 1828 – 1837 vydáva spis *Über Entwicklungsgeschichte der Thiere*, v ktorom kladie základy modernej embryológie. Rozpracúva Pandrovu ideu o zárodočných listoch a upozorňuje, že zárodok v priebehu vývoja nadobúda znaky od kmeňových, typových až po druhové. Táto idea bola v pozmenenej forme využitá v evolucionizme.

Iné projekty
------------

Commons
* Spolupracuj na Commons Commons ponúka multimediálne súbory na tému **Karl Ernst von Baer**

Externé odkazy
--------------

* FILIT – zdroj, z ktorého pôvodne čerpal tento článok.

Autoritné údaje: * BnF: 12349129z
* GND: 118505831
* ISNI: 0000 0001 1470 7654
* LCCN: n50026054
* NK ČR: nlk20000079544
* VIAF: 36992389
* WorldCat: lccn-n50026054
**James Augustine Aloysius Joyce** (\* 2. február 1882, Dublin, Írsko – † 13. január 1941, Zürich, Švajčiarsko) bol írsky románopisec a básnik. Svojim dielom náleží medzi popredných autorov 20. storočia, akými sú Marcel Proust, Robert Musil či Virginia Woolfová.

Životopis
---------

*Dubliners*, 1914
Joyce sa narodil a vyrastal v katolíckej rodine v Dubline. Od šiestich rokov bol vzdelávaný na jezuitskej škole, ktorá sa neskôr stala jednou z jeho literárnych inšpirácií. Od roku 1898 študoval na univerzite v Dubline. Po promócii v roku 1902 odišiel do Paríža, kde zamýšľal študovať medicínu. Zozbieral tu veľa skúseností, keď pracoval napríklad ako novinár či učiteľ angličtiny. Do Dublinu sa vrátil iba za svojou umierajúcou matkou. Po jej smrti znovu Írsko opustil a odišiel do dobrovoľného vyhnanstva. Uchýlil sa do Terstu vo vtedajšom Rakúsko-Uhorsku a opäť sa živil ako učiteľ angličtiny. Neskôr sa do Írska ešte niekoľkokrát vrátil (napr. v roku 1909, kedy sa v Dubline pokúšal prevádzkovať kino), ale vždy ho po čase opustil. Značnú časť dospelého života tak strávil v zahraničí. Na kontinente cestoval medzi Parížom a Zürichom, kde zomrel. 

V roku 1931 sa oženil s Írkou Norou Barnacleovou, pochádzajúcou z Galwaya, ktorá s ním v roku 1904, keď pracovala ako komorná v hoteli *Finn*, opustila Dublin. Medzi jeho priateľov patrili napríklad Carl Gustav Jung, s ktorým sa stýkal v Zürichu a ktorý liečil Joyceho dcéru Luciu, či s nemecky píšucim spisovateľom Hermannom Brochom, ktorému bolo na Joyceho príhovor dovolené emigrovať z nacistického Rakúska. Joyce mu tým zachránil život.

Joyce sa opakovane liečil na zelený očný zákal. Medzi rokmi 1917 a 1930 absolvoval niekoľko očných operácií a na určitú dobu celkom oslepol (nezámerná paralela s Homérom, ktorý bol podľa tradície rovnako slepý). Obdivoval sv. Tomáša Akvinského a astronóma Giordana Bruna.

Tvorba
------

Joyceova literárna tvorba vstúpila do dejín písomníctva 20. storočia svojou modernistickou experimentálnou formou (najmä román *Ulysses*).

Dielo
-----

### Poézia

* 1907 - *Komorná hudba* (*Chamber music*)
* 1927 - *Pomes penyeach*

### Próza

* 1914 - *Dublinčania* (*Dubliners*), poviedky
* 1916 - *Portrét mladého umelca* (*A portrait of the artist as a young man*), román
* 1922 - *Ulysses*, román
* 1939 - *Finneganovo prebúdzanie* (*Finnegans wake*), román

### Divadelná hra

* 1915 - *Vyhnanci* (*Exiles*)

Iné projekty
------------

CommonsCommons
* Spolupracuj na Commons Commons ponúka multimediálne súbory na tému **James Joyce**
* Spolupracuj na Commons Commons ponúka multimediálne súbory na tému **James Joyce**

Autoritné údaje: * abART: 13384
* BnF: 11909158m
* GND: 118558501
* ISNI: 0000 0001 2130 2495
* LCCN: n79056824
* NK ČR: jn19990004096
* SNK: 148882
* ULAN: 500255877
* VIAF: 44300643
* WorldCat: lccn-n79056824
**Inovec** je vodný tok v okresoch Trenčín a Bánovce nad Bebravou. Je to pravostranný prítok Bebravy s dĺžkou 18,5 km, je tokom V. rádu.

Prameň
------

Pramení v Považskom Inovci, na juhovýchodnom svahu vrchu Inovec (1 041,6 m n. m.), v nadmorskej výške okolo 950 m n. m.

Opis toku
---------

Spočiatku tečie východným smerom, pri Mazúrovej chate priberá prvý prítok zľava a vteká do Podunajskej pahorkatiny, podcelku Nitrianska pahorkatina, časť Bánovská pahorkatina. Tu sa najprv stáča na juhovýchod, preteká cez Dubodiel, na krátkom úseku tečie na juh, sprava priberá Bratinovský potok a prudko sa stáča na juhovýchod. Z pravej strany ďalej priberá Vrbovský potok (265,8 m n. m.) a ďalej pokračuje cez Čuklasovce. Potom tečie viac-menej východným smerom, utvára niekoľko prudkých zákrut a preteká cez Veľké Držkovce. Rozširuje svoje koryto a opätovne sa stáča na juhovýchod. Následne preteká Držkovskou dolinou, míňa obce Dvorec na pravom brehu a Veľké Chlievany na ľavom brehu. Tu sa stáča na východ a v blízkosti Biskupíc sa vlieva do Bebravy.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-09-06]. Dostupné online.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-09-06]. Dostupné online.
3. ↑   *Mapový portál HIKING.SK* [online]. Denník N, [cit. 2023-09-06]. Dostupné online.

Súradnice: 48°42′26″S 18°14′17″V﻿ / ﻿48,707144°S 18,238077°V﻿ / 48.707144; 18.238077

| * z
* d
* u
Vodné toky v povodí Bebravy |
| --- |
| *Bebrava* → *Nitra* → *Váh* → *Dunaj* |
| Vodné toky | 
* **Bebrava**
* Bradliansky potok
* Bratinovský potok
* Brekovský potok
* Cebovský kanál
* Dendeš
* Dubnička
* Haláčovka
* **Hydina**
* **Inovec**
* Jelešnica
* Jelšie
* Kopanička
* **Livina**
* **Machnáč**
* Miezgovský potok
* Pravotický potok
* **Radiša**
* Rajčiansky potok
* Rybiansky kanál
* Sítenský potok
* Slamený potok
* Slatinka
* Solčiansky potok
* **Svinica**
* Timoradzský potok
* Trebichavský potok
* Vrbovský potok
* Zlobina

 |
| Vodné plochy | 
* vodná nádrž Prusy

 |
**Lynx** je webový prehliadač v textovom režime so systémom menu. Je schopný zobraziť celé stránky, podporuje farebné a čiernobiele terminály.

Pri zobrazovaní stránok v Lynxe sa odkazy zvýrazňujú a dá sa nimi prechádzať šípkami pomocou klávesových skratiek. Ak je zapnutý mód (režim) číslovaných odkazov, možno odkaz vybrať jednoducho tak, že napíšete jeho číslo. Súčasná verzia podporuje veľa funkcií HTML a SSL[chýba zdroj]. 

Tabuľky sú linearizované (tzn. že bunky sú umiestnené jedna vedľa druhej bez zachovania štruktúry tabuľky), zatiaľ čo rámy majú svoje mená a užívateľ ich môže prezerať, ako by išlo o samostatné stránky.

História
--------

Lynx bol vyvinutý v roku 1992 skupinou študentov Kansaskej univerzity (Lou Montulli, Michael Grobe a Charles Rezac) ako hypertextový prehliadač používaný k distribúcii univerzitných informácií ako časť Campus-Wide Information Server a na prehliadávanie Gopher space

Charakteristiky
---------------

Lynx a Firefox zobrazenie rovnakej stránky
Prehľadávanie v Lynxe pozostáva zo zvýraznenia vybraného odkazu kurzorovými tlačidlami. Bežné verzie podporujú SSL a HTML. Tabuľky sú formátované používaním medzier, kým rámy sú identifikované menom a môžu byť preskúmané na samostatných stránkach. Lynx v podstate nedokáže zobrazovať rôzne typy netextových obsahov na webe, ako obrázkov a videí, ale môže spustiť na ich zobrazenie externé programy, ako napríklad prehliadač obrázkov alebo video prehrávač.

Lynx nepodporuje JavaScript a Adobe Flash, ktoré vyžadujú niektoré stránky pre svoje správne fungovanie, na rozdiel od mnohých webových prehliadačov, ktoré ich podporujú. 

Jeho hlavnou výhodou je hlavne rýchlosť, pretože zobrazuje iba text. Toto sa využíva hlavne pri príliš pomalom internetovom pripojení alebo na starších počítačoch.

### Konfigurovateľnosť

Lynx akceptuje príkazy z príkazového riadku (command-line) alebo z konfiguračných súborov. Je tam 142 príkazov z príkazového riadku spolu s nápoveďou k nim. V konfiguračnom súbore lynx.cfg je uvedených 233 príkazov.

### Prístupnosť

Lynx môže byť používaný zrakovo-postihnutými užívateľmi internetu hlavne vďaka text-to-speech programom. Lynx nahrádza obrázky, rámy a ďalší netextový obsah názvom a atribútom HTML a umožňuje skrytie základných prvkov užívateľského rozhrania. Prehliadač sa stal zvlášť vhodný pre použitie so softvérom čítajúcim obrazovku (screen reading software). Verzia Lynxu, ktorá špecificky vylepšila používanie softvéru na čítanie obrazovky bola vyvinutá IIT Madras.

Iné projekty
------------

Commons
* Spolupracuj na Commons Commons ponúka multimediálne súbory na tému **Lynx (prehliadač)**

Referencie
----------

* Lynx

Externé odkazy
--------------

* Domovská stránka Lynxu
* Lynx pre Mac OS X
* Lynx pre Windows

| * z
* d
* u
Textové webové prehliadače |
| --- |
| 
* Abaco
* Alynx
* Bobcat
* DosLynx
* ELinks
* Links
* Lynx
* Netrik
* Net-Tamer
* Retawq
* W3m
* Wanna-Be
* WebbIE

 |